Htoo Group of Companies a oferit sprijin financiar Tatmadaw în 2017 în legătură cu „operațiile de degajare” de la Rakhine și, prin urmare, a contribuit la încălcări grave ale drepturilor omului în 2017 împotriva populației rohingya. În plus, Htoo Group of Companies a acționat drept intermediar pentru furnizarea de echipamente militare, care au fost utilizate împotriva populației civile ce protesta împotriva loviturii de stat din 1 februarie, în întreaga țară și, în special, în zonele cu minorități etnice. Contribuind la capabilitățile armatei de a desfășura activități care subminează democrația și statul de drept în Myanmar/Birmania, Htoo Group of Companies a oferit sprijin pentru Tatmadaw și s-a angajat în acțiuni care amenință pacea, securitatea sau stabilitatea din Myanmar/Birmania.

Htoo Group of Companies este un conglomerat privat înființat și prezidat de U Tay Za, care are legături apropiate cu conducerea de la vârf a forțelor armate din Myanmar (Tatmadaw). Printre activitățile sale se numără comerțul, serviciile bancare, mineritul, turismul și aviația.

International Group of Entrepreneurs Company Limited (IGE) este un conglomerat privat înființat și prezidat de U Nay Aung, care are legături apropiate cu conducerea de la vârf a forțelor armate din Myanmar (Tatmadaw). IGE își desfășoară activitatea în sectoare esențiale de infrastructură, cum ar fi telecomunicațiile și energia, precum și în domeniul agriculturii și industria ospitalității.

Adresa: No. 36-G, 37-F, level 20, Office Tower (2), Time City, Corner of Kyun taw Street and Hantharwaddy Road, (7), Quarter, Kamayut Township, Yangon, Myanmar/Birmania 110401;

9.

No. 1 Mining Enterprise (ME1)

Adresa: Bu Tar Street, Forest Street, Corner of Yone Gyi Quarter, Monywa, Sagaing Region, Myanmar/Birmania; Tip de entitate: întreprindere de stat; Locul înregistrării: Myanmar/Birmania; Tel. 09-071-21168

No. 1 Mining Enterprise (ME 1) este o întreprindere de stat care își desfășoară activitatea în cadrul Ministerului Resurselor Naturale și Conservării Mediului (MONREC), ce acționează și drept autoritate de reglementare pentru sectorul producției și comercializării metalelor neferoase. Ca atare, această întreprindere de stat are responsabilitatea de a acorda autorizații și de a colecta o parte din impozitul pe profiturile realizate de societățile private care sunt fie în „contractele de partajare a producției”, fie sunt asociate cu ME 1. La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au preluat puterea de la guvernul civil legitim printr-o lovitură de stat și au constituit Consiliul administrativ al statului (CAS) pentru a exercita competențele legislative, executive și judiciare ale statului. La 2 februarie 2021, regimul militar a numit un nou cabinet, inclusiv un nou ministru al resurselor naturale și al conservării mediului (MONREC). Prin intermediul CAS și al noului cabinet, regimul militar a dobândit controlul asupra întreprinderilor de stat, inclusiv a No. 1 Mining Enterprise, și a beneficiat de pe urma acestora. Prin urmare, No. 1 Mining Enterprise este controlată de Tatmadaw și generează venituri pentru acestea, contribuind astfel la capacitățile sale de a întreprinde acțiuni care subminează democrația și statul de drept. În plus, No. 1 Mining Enterprise a supravegheat și/sau a participat la diverse proiecte legate de violența exercitată de Tatmadaw împotriva populației civile și de încălcarea celor mai elementare drepturi ale acesteia, inclusiv prin confiscare de terenuri și relocare forțată. No. 1 Mining Enterprise este, prin urmare, responsabilă de sprijinirea acțiunilor care amenință pacea, securitatea și stabilitatea din Myanmar/Birmania.